Golfbaner England - spil golf i Prince's Golf Club - GolfersGlobe
Se en video flyover fra Prince’s Golf Club...
Sydøst, England | Publiceret 03-09-2018
I det seneste golfrejsemagasin fra GolfersGlobe kunne man læse en længere artikel om golfbanerne i Kent-området øst for London.
Vi lovpriste banerne og hovedkonklusionen var at ville man spille linksgolf på nogle aldeles fremragende baner, så var dette stedet at tage hen.
En af de baner, som blev omtalt i artiklen var Prince’s Golf Club, som består af tre 9-hulers sløjfer og tilhørende lodges, hvor man bor med udsigt til havet og golfbanerne, Prince’s Golf Club og The Open banen Royal St Georges.
Da GolfersGlobe besøgte området spillede vi begge baner, og behøver vi at sige, at begejstringen ingen ende ville taget. Det var simpelthen en golfoplevelse fra øverste hylde.
Se video flyover fra Prince’s Golf Club på linket øverst på siden
Nu er der blevet endnu mere at se frem til, hvis man har planlagt en golfferie til Kent.
Prince’s Golf Club har nemlig lige åbnet et helt nyt indspils- og træningsområde med både putting green, potbunkers og områder, hvor der kan slåes chip og pitching slag.
Himalayas nye 9 huller
Prince’s Golf Club genåbnede også denne sommer 9-hullers sløjfen, Himalayas, som er et spændende supplement til de to øvrige sløjfer, The Shore, The Dunes, der tilsammen udgør mesterskabsbanen.
Prince’s Golf Club er en af Englands ældste golfklubber. Banen blev benyttet til The Open i 1932, som blev vundet af amerikaneren Gene Sarazen, der i øvrigt er én ud af blot 5 spillere, der har prøvet at vinde alle fire majors.